Title: Ügynöksorsok--ügynök? sorsok?
Description: Az Állambiztonsági Szolgálatok Történeti Levéltárának két munkatársa: Kónyáné Kutrucz Katalin és Petrikné Vámos Ida kötetének célja, hogy több mint hetven, az állambiztonsági iratokban ügynökként feltüntetett, véletlenszerűen kiválasztott ember példáján keresztül bemutassák, hogy annak eldöntése: ki minősül hálózati személynek, nem egyszerű kérdés, és sokszor nem is lehet rá egyértelmű választ adni. Az állambiztonsági iratokban való eligazodást segítő bevezetőt követően, a hálózati lét sokféleségére hoznak tehát sokféle példát, olyan szempontok alapján csoportosítva, hogy például az érintett személy az iratok alapján a hatályos törvény szerint és ténylegesen is együttműködött-e a politikai rendőrséggel, hogy bár a hálózati iratokban szerepel, de együttműködése egyértelműen nem bizonyítható, vagy hogy az adott személy csak az ÁBTL hálózati nyilvántartásában szerepel. A szerzők az egyes személyek fedőnevét és főbb adatait (fedőszám, minősítés, foglalkozás, iskolai végzettség, beszervezés alapja, az együttműködés időtartama, foglalkoztató szerv, foglalkoztatás vonala, tartótisztek, források) közlik, valamint igyekeznek összefoglalni a fennmaradt iratok alapján azt, ami ügynöki tevékenységükről biztosan megállapítható. A kötetet a fontosabb állambiztonsági szakkifejezések magyarázata, bibliográfia és forrásjegyzék, személynév- és fedőnévmutató, valamint néhány dokumentum fakszimiléje zárja. "www.kello.hu  minden jog fenntartva."
Subjects: Intelligence service, Sources, History, Spitzel, Lustration, Ungarn Államvédelmi Hatóság, Ungarn
Places: Hungary, Ungarn
Time periods: 20th century